ISIGIDIMI SAMAXOSA, JUNE 1, 1885.

45

Akungena kwixigxeko

Zetu tina ngale mfundo;

Umhlob’ am' u Qondimfundo Akuteta ngobuhlati Bamabandl’asem Lungwini; Ndakucinga okunene

Ngezwi lika Qondlilizwe

Ob’ecaz’ isiganeko

Ezibanga umbulelo

Kuma Mfengu, kuma Lawo,

Kuma Xosa, njalo-nja1o, Wandifeza kananjalo.

Mandongeze ndawana ’nye Ntlanganiso namanene,

Mandixele, ndingafihli, Ndingaquli, ndingagxeki, Kanifunde, nifundise,

Kaniyeke lamagukwe.

 Nisekude, nisezantsi

Entlalweni, emfundweni, Ekwazini, entwenini,

Aninak’ ukuzipata

’Kuzimela seninedwa,

Ningabanga niti shwaka

Ebusweni bomuhlaba;

Bubunqola, bubuginwa, Ngamaratshi okungazi.

Kungalila amajozi,

Ningabaca, ningafaca

Nibuyel’ ubu *ntangatwa.*

Gxebe, gxebe nikumbula

Nihlelinje okokuba

Ningabehle nenz’ uluto

Ningenawo nombulelo,

Ningamaz’ umncedi wenu, Ningazazi nenqu zenu,

Senibeda amadlaba.

Kona kona ngokolaulo

Lincameni elobongo,

Anisoze nizilaule ;

M’san’ ’fane nijubalaze.

Nokuba niye ngapina

Nakuhlala nibalaulwa.

Ubuninzi babantsundu

Bahlukana kwamuzuzu

Nemibuso yakowabo,

Abawazi namasiko

Akowabo ezo mbuso.

Tu zinkosi, tu miteto,

lntw’ enjalo ntlanganiso

Kungatiwa yintonina?

Abanjalo bangacinga

Ibongo lokuzip’ata.

Kangelani amagwangqa

La niti ke ayaketa,

Azi nkosi zokupela;

Adanyus’ amaqatalala,

Ongulul’ impatalala.

Sekuteta *incekewu,*

Izikulu zite qutu ;

Sekulaula inkunkuma,

Bate cwaka abogaga.

Nganinake kube njalo

Ntlanganiso yale ngxoxo? Kungokuba lamagwangqa

Lentw’ ikete akanayo.

Efikile kweli lizwe Oli

Lawo noli Bulu,

Ongum Xosa noyi Mfengu, Bayafana kuma gwangqa ;

Namhl’ i Mfengu nje ngom Xosa Ingateta ingalaula.

Kwane Lawo nje nge Bulu Bayafana ku Jon Bulu,

Ez'kuleni bandawonye,

Emhlabeni bakwa nto’nye,

Ofisini, shishinini,

Abe Lungu abaketi.

’De kwavela kwa nakuni,

Ma Xoseni, ma Mfengwiui, ’Kobokeni, mu Laweni,

’Bafundisi o Nyawuntle, Kwanalupo tu ikete,

Ama Bulw' ashunyayezwa

Ngama Law’ amakoboka,

Ama Xos’ ashunyayezwa

Ngama Mfengw’ amakoboka, Lipina ke elikete?

Lalateni silibone.

Kukwanjalo entlalweni, Kukwunjalo emt'etweni,

Owom Xosa ngowe Mfengu, ’Law’ ’Koboka, nowe Bulu,

Kanalate elikete.

Fama, xande, mjelo, ntoni,

Nkomo, gnsha, mal’ bankini,

Mfundo, mb'eko, ntando,

Zonke, zonke ezondawo

Zezenziwe ngamagwangqa.

Wama Mfengu, nama Xosa!

Wa zintlanga zabamnyama!

Lumkelani, bulelani,

Kufunden' nkubulela,

Makupele ukusola

Lamabandla apesheya.”

UKUVALWA KWE SIKULA SASE LOVEDALE.

ESI sikula sovalwa ngozuku Iwe 17 ku June, ngolwe Sitatu evekini.

IZINTO NGEZIINTO.

EZALE KOLONI.

Indleko.—Ekapa kuko umntu olahlekelwe sisipeliti sokuqosha, (brooch) esinedayimani ezi 36, besisihle kade.

Ingqakaqa.—Siva kutiwa ingqakaqa selipelile kanye e Tamarha kona, nakwesi ka Kama iyancipa noko ngoku.

Ukushukuma Komhlaba.—Kutiwa ke kwako ukushu- kuma okukulu komhlaba e Kapa ngacawa itile nangase Paarl, nakuba kunga banga konto zenzakeleyo.

Kusand’ukuliwa e Mampondweni ngawo odwa, kwafa abantu ababini bazinxwelera abanye. U Mqikela upilile, ulubo uyalwala kanye, uyabohlwaya abasukuba bebile.

U-Bendana (Red-water).—Esi sifo sisaya sikanye pe- sheya kwe Nciba, sipikise booke ondiyazi belozwe. Abantsundu bati ukusibiza ngu *bendana,* okunye ke nga manz’abomvu.

Kuvakala amare okuba kuza kumiswa inkosi ibenye eyongamileyo kwela ba Tembu, Gcaleka, Mfengu, nelakwa Adam Kok. Ngati ezi Mantyi Zinkulu zezondawo ziza kupeliswa.

Kuvakada kanjalo ukuba u Matanzima ka Mtirara, inkosi yase Batenjini, uyayikalazela imantyi yake u Mr. Merriman, nokungati wenza udushe lokuba ikutshelwe kwezinye indawo.

Ingozi embi.— Kute e Piquetberg, iqela elitile liye kuzi- ngela, kwifama ka Mr. Coenraad Kotze, yati indoda ekutwa ngu Laing yaqama unyana ka Kotze no Smith ngembumbulu, wabehle wafa u Kotze. No Smith lowo kwakubonakala ukuba akakupumelela, (May 10).

Idabi lamankazana.—Ipepa lakwa Komani libalisa imbali elusizi kunene yoliwo olwenzeke pakati kwentombi ezintsundu ezibamba abantwana babelungu, kwakuko nabafana ababeko, ekungazekiyo nokuba lempi ayitelekiswanga ngabo, ab’evela ezinkantini. Kutiwa ke abobantu balwe bepete abo bantwana babelungu.

Luti ucingo Iwe 1 ku May, u Mr. White nabanye badliwe ikulu leponti £100 nga Mampondo, ngenxa yokwapula umteto owawumiswe e Mampondweni wokuba kurolwe imali ezitile ugento ezitile ezihamba ngendlela ezitile kwelozwe la Mampondo. Okuka Mqikela ub'ebavumele, ke ipakati liti naye ub’engenagunya lokwenza lonto, latsho labadla.

EMAMPONDWENI, kuko amare AMABI,—Liti ipepa lakwa Daliwe, kupangwe ivenkile zade zambini e Mampondweni. Enye yeka Mr. Clark, enye yeka Mr. Venn. U Mrs. Venn ubi twe kakubi kanye. Kutiwa kambe kwenziwe ngomteto ka Mqikela. Umditshwa uhambele kwa Nqwiliso ukuze bona bobabini babe ntonye, kunye nenye inkosana engu Disso.

Ukucasa amagqweta.—Liti ipepa lase Kapa ngo Velt- man. Ute xa abekisa kwi *Natal* *Mercury* ngamagqweta. Urulumente ubefanele ukumisa umteto wokuba lamagqweta afumane umvuzo otile kupela ekumeleni kwawo abantu, angamane ebiza into ayitandayo ngokwawo. Kuseloko kwafika amagqweta, amatyala akapeli msinya. Ahlala enabantu abahamba emizini, befuna abanamatyala.